open-index/open-wikipedia-markdown huggingface dataset:
Թուրքեստանյան I բանակային կորպուս

**Թուրքեստանի 1-ին բանակային կորպուս**, Ռուսական Կայսերական բանակի օպերատիվ միություն։
Մտնում է Թուրքեստանի բանակային շրջանի մեջ, իսկ կորպուսի շտաբը տեղակայված է Տաշքենդում։

Կազմավորվել է 1899 թվականին։ Առաջին Համաշխարհային պատերազմի սկզբում մասնակցել է Հյուսիսարևմտյան, Արևմտյան և Հարավարևմտյան ճակատներում մղվող մարտերին։ Այս կորպուսը պառակտվել է 1918 թվականին։

## Կազմ

1914 թվականի հուլիսի 18-ի կազմը։

* Թուրքեստանի 1-ին հրաձգային բրիգադա 
* Թուրքեստանի 1-ին հրաձգային զորագունդ
* Թուրքեստանի 2-ին հրաձգային զորագունդ
* Թուրքեստանի 3-ին հրաձգային զորագունդ
* Թուրքեստանի 4-ին հրաձգային զորագունդ
* Թուրքեստանի 1-ին հրաձգահրանոթային դիվիզիոն
* Թուրքեստանի 2-ին հրաձգային բրիգադա 
* Թուրքեստանի 5-ին հրաձգային զորագունդ
* Թուրքեստանի 6-ին հրաձգային զորագունդ
* Թուրքեստանի 7-ին հրաձգային զորագունդ
* Թուրքեստանի 8-ին հրաձգային զորագունդ
* Թուրքեստանի 2-ին հրաձգահրանոթային դիվիզիոն
* Թուրքեստանի 3-ին հրաձգային բրիգադա 
* Թուրքեստանի 9-ին հրաձգային զորագունդ
* Թուրքեստանի 10-ին հրաձգային զորագունդ
* Թուրքեստանի 11-ին հրաձգային զորագունդ
* Թուրքեստանի 12-ին հրաձգային զորագունդ
* Թուրքեստանի 3-ին հրաձգահրանոթային դիվիզիոն
* Թուրքեստանի 1-ին կուլակային դիվիզիա
* 1-ին բրիգադա
* 4-րդ Իսետո-Ստավրոպոլյան զորագունդ
* 2-րդ Ուրալական կուլակային զորագունդ
* 2-րդ բրիգադա
* 5-րդ Օրեմբուրգյան կուլակային զորագունդ
* 6-րդ Օրեմբուրգյան կուլակային զորագունդ
* 1-ին Սեմիրեչենյան կուլակային զորագունդ
* 2-րդ Օրեմբուրգյան կուլակային ռազմական մարտկոց
* Թուրքեստանի հեծելազորային ռազմական մարտկոց
* 1-ին Թուրքեստանի սակրավորական գումարտակ
* Թուրքեստանի պոնտոնային վաշտ

## Հրամանատարներ

* գեներալ-լեյտենանտ (1901 թվականի հունվարի 1-ից՝ հեծելազորի գեներալ) Կախանով (Կոխանով), Սեմոն Վասիլևի (1899 թվականի հուլիսի 2 - 1901 թվականի մարտի 1)
* գեներալ-լեյտենանտ Դմիտրի Տոպորնին  (1901 թվականի  ապրիլի 10 - 1903 թվականի  դեկտեմբերի 11)
* գեներալ-լեյտենանտ Կոնստանտին Ցերպիցկի (1903 թվականի  դեկտեմբերի 11 - 1904 թվականի  նոյեմբերի 14)
* գեներալ-լեյտենանտ Եվգենի Մացիևսկի (1904 թվականի  նոյեմբերի 14 - 1906 թվականի  հուլիս)
* գեներալ-լեյտենանտ (1908 թվականի դեկտեմբերի 6-ից՝ հեծելազորի գեներալ Պավել Կոզլովսկի (1907 թվականի հուլիսի 2 - 1912 թվականի հուլսիսի 19)
* գեներալ-լեյտենանտ Լեոնիդ Վիլգելմովիչ Լեշ (1912 թվականի հուլիսի 30 - 1913 թվականի հունվարի 15)
* գեներալ-լեյտենանտ  (1913 թվականի հունիսի 20-ից  հետևազորի գեներալ) Միխայիլ Երոֆեև (1913 հունվարի 15 - 1914 դեկտեմբերի 5)
* հեծելազորի գեներալ Սերգեյ Շեյդեման (1914 թվականի դեկտեմբերի 5 - 1917 թվականի հուլիսի 4)
* գեներալ-լեյտենանտ Ալեքսեյ Կուշակևիչ (1917 թվականի հուլիսի 4-1917 թվականի դեկտեմբեր)
* գնդապետ Պյոտր Բլագովեշենսկի (1917 թվականի դեկտեմբեր - 1918 թվական)

## Արտաքին հղումներ
*  Русская императорская армия: Соединения: Пехота  
* Русская армия в Великой войне: Картотека формирований

Կատեգորիա:Ռուսաստանի բանակային կորպուսները Առաջին համաշխարհային պատերազմի ժամանակ
Կատեգորիա:Ռազմական պատմություն
Կատեգորիա:Ռուսական կայսրության բանակային կորպուսներ
Արթուր Յուսպաշյան

**Արթուր Արարատի Յուսպաշյան** (, ), հայ ֆուտբոլիստ, կիսապաշտպան։ Հանդես է գալիս հայկական «Փյունիկ»-ի և Հայաստանի հավաքականի կազմում։

## Ակումբային կարիերա
### «Փյունիկ»
Արթուրը «Փյունիկ» ֆուտբոլային ակումբի սան է։ 2007 թվականին Յուսպաշյանը հանդես է եկել «Փյունիկ-2»-ի կազմում։ Մյուս մրցաշրջանում նա տեղափոխվել է հիմնական կազմ։

Թիմի հիմնական կազմում Յուսպաշյանը իր դեբյուտը նշել է 2008 թվականի հուլիսի 15-ին՝ «*Անորտոսիսիա*յի» դեմ խաղում։

## Միջազգային կարիերա
Հայաստանի ազգային հավաքականի կազմում Յուսպաշյանը իր դեբյուտը նշել է 2010 թվականի մայիսի 25-ին՝ Ուզբեկստանի հավաքականի դեմ խաղում։

## Ձեռքբերումներ
* Հայաստանի չեմպիոն - 2008, 2009, 2010, 2015
* Հայաստանի առաջնության փոխչեմպիոն - 2011
* Հայաստանի գավաթակիր - 2009, 2010, 2013, 2014, 2015
* Հայաստանի սուպերգավաթակիր - 2010, 2011, 2015

## Ծանոթագրություններ

## Արտաքին հղումներ
* 

Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փյունիկի ֆուտբոլիստներ
Ալեն Քիգան

**Քիգան Ֆիլիպ Ալեն** (, ), ամերիկացի դերասան, լուսանկարիչ և երաժիշտ։ Առավել հայտնի է «Հմայիչ խաբեբաներ» հեռուստասերիալում Թոբի Քավանոյի դերով։

## Կյանք և կարիերա
Ալենը ծնվել է 1989 թվականի հուլիսի 22-ին, Կալիֆոռնիայում՝ Յոհան Սնայդերի և դերասան Ֆիլիպ Ալենի ընտանիքում։ Դեռահաս տարիքում նա հետաքրքրված էր լուսանկարներով և կինեմատոգրաֆիայով։ Ալենը ազգությամբ  հրեա է։

Տասներեք տարեկանում նա ստացել է իր առաջին դերը՝ Animal Planet փաստագրական ֆիլմում։ 2002 թվականին նա նկարահանվել է «Small Emergencies» կարճամետրաժ ֆիմում։ Երկարատև ընդմիջումից հետո 2010 թվականին նա հայտնվել է Nickelodeon հեռուստաալիքի «Դեպի մեծ ժամանակներ» հեռուստասերիալում։ Նույն թվականին նա նկարահանվել է «As a Last Resort» ֆիլմում։ Ավելի ուշ նա ստացել է իր հայտնի Թոբի Քավանի դերը «Հմայիչ խաբեբաները» հեռուստասերիալում՝ խաղալով Սպենսեր Հաստինգի (Տրոյան Բելիսարիո) հետ, որը հեռարձակվել է ABC Family կողմից։ 2013 թվականին նա «Ես ատում եմ իմ աղջկան» ֆիլմում ստանում է Ջեյկի դերը։

2013 թվականին նա նկարահանվել է Տեմար Մալաքեի «Karma's Not Pretty» տեսահոլովակում։

2015 թվականին նա հրատարակել է «life.love.beauty» անունով գիրքը։

## Ֆիլմագրություն

## Մրցանակներ եւ նոմինացիաներ

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի թատերական ռեժիսորներ
Կատեգորիա:Ամերիկացի լուսանկարիչներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Մարտին Շուլց

**Մարտին Շուլց** (, ), գերմանացի քաղաքական գործիչ, Եվրոպական սոցիալիստների կուսակցության անդամ, Եվրախորհրդարանի անդամ է 1994 թվականից։ 2012 թվականի հունվարի 17-ից Եվրախորհրդարանի նախագահ, պաշտոնավարել է մինչև 2017 թվականի հունվարի 17-ը։ 2014 թվականի հունիսի 18-ից մինչև հուլիսի 1-ը Մարտին Շուլցը Եվրոպական խորհրդարանում եղել է Սոցիալիստների եւ դեմոկրատների առաջադիմական դաշինքի առաջնորդը, որի հետ կապված հրաժարվեց Եվրախորհրդարանի նախագահի պաշտոնից։ 2014 թվականի հուլիսի 1-ից նորից ընտրվել է Եվրախորհրդարանի նախագահ։ Բացի գերմանաերենը Մարտին Շուլցը տիրապետում է ևս հինգ լեզվի՝ անգլերեն, ֆրանսերեն, իտալերեն, իսպաներեն և հոլանդերեն։

## Կենսագրություն
Անբավարար առաջադիմության պատճառով հեռացվել է գիմնազիայից։

Հաճախակի բացահայտ հայտարարել է, որ 70-ականների սկզբին տառապել է ալկոհոլիզմով։

1974 թվականին Շուլցը համալրել է երիտասարդ սոցիալ-դեմոկրատական կազմակերպության՝ *Jusos*-ի շարքերը։

1977—1982 թվականներին աշխատել է մի քանի հրատարակչություններում և գրախանութներում։ 1982-1994 թվականներին եղել է գրախանութի սեփականատեր։

1984 թվականին Մարտին Շուլցը դարձել է Հյուսիսային Հռենոս-Վեսթֆալիայի Վյուրզելեն քաղաքի խորհրդական։ 1987—1998 թվականներին դարձել է քաղաքապետ։

1995 թվականին եղել է Գերմանիայի սոցիալ-դեմոկրատական կուսակցության գործադիր մարմնի անդամ, հաջորդ տարի Աախենում ընտրվել է կուսակցության նախագահ։ 1999 թվականին դարձել է կուսակցության դաշնային վարչության անդամ։

1994 թվականին նա ընտրվել է Եվրախորհրդարանի պատգամավոր։ Հետագա ընտություններին (1999, 2004 և 2009 թվականներին) վերընտրվել է։ 1994—1996 թվականներին Եվրոպայի սոցիալիստական կուսակցությունում աշխատել է որպես համակարգող մարդու իրավունքների գծով ենթահանձնաժողովում։ Հետագայում 1996—2000 թվականներին կատարել է նույն ֆունկցիան մարդու իրավունքների կոմիտեում։ 2000—2004 թվականներին նա եղել է Եվրոպական խորհրդարանում գերմանական սոցիալ-դեմոկրատների խմբի նախագահը։ 2002 թվականին դարձել է սոցիալ-դեմոկրատների խորհրդարանական խմբի նախագահի տեղակալ, 2004 թվականին դարձել է նախագահ։ 2009 թվականին դարձել է Եվրոպական սոցիալիստների կուսակցության նախագահ, իսկ հետո սոցիալ-դեմոկրատների խմբի նախագահ։ 2012 թվականի հունվարի 17-ին Մարտին Շուլցը դարձավ Եվրախորհրդարանի նախագահ։ 2014 թվականի հունիսի 18-ին Մարտին Շուլցը դարձավ Եվրոպական խորհրդարանում սոցիալիստների և դեմոկրատների խմբակցության նախագահ, որի հետ կապված դադարեցրեց Եվրախորհրդարանի նախագահի լիազորությունները։ 2014 թվականի հուլիսի 1-ին կրկին ընտրվեց նույն պաշտոնում։

Ամուսնացած է, ունի որդի և դուստր։

## Ծանոթագրություններ

## Արտաքին հղումներ
* Официальный сайт Мартина Шульца 
* Биография на сайте Европейского парламента 

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Գերմանիայի սոցիալ-դեմոկրատական կուսակցության անդամներ
Կատեգորիա:Գերմանիայի քաղաքական գործիչներ
Apple A5

**Apple A5**,  Apple ընկերության, Apple Ax շարքի միկրոպրոցեսոր, որն կառուցվել է PoP (Package on package) սկզբունքով։ Իրենից ներկայացնում է բյուրեղով համակարգ (SoC):

## Նկարագրություն
Apple A5-ը ստեղծվել է, որպես Apple A4 պրոցեսորի փոխարինող։ Արտադրվում է Samsung ընկերության գործարանում։

Ներկայացված է եղել 2011 թվականի մարտի 2-ին, Apple iPad 2-ի հետ։

Apple A5-ը պարունակում է երկու հիմնական միջուկ՝ ARM Cortex A9 ձևափոխված ճարտարապետությամբ, որոնք աշխատում են 0.8 - 1 ԳՀց հաճախականությամբ և PowerVR SGX 543MP2 գրաֆիկական հատուկ մասնագիտացված պրոցեսոր, որն 9 անգամ ավելի հզոր է PowerVR SGX 535 գրաֆիկական միջուկից, որն օգտագործվում էր նախորդ Apple A4 պրոցեսորում։

Apple-ը պնդում է, որ պրոցեսորը մոտ 2 անգամ ավելի հզոր է, քան A4-ը։

## Կիրառում
Առաջին սարքը, որն օգտագործել է Apple A5 պրոցեսորը եղել է Apple ընկերության մշակած Apple iPad 2 համացանցային-պլանշետը, որը ներկայացվել է 2011 թվականի մարտի 2-ին։

Apple A5 պրոցեսոր օգտագործող սարքեր`

* iPad 2 (45 նմ)` 2011 թվականի մարտ
* iPhone 4S (45 նմ)` 2011 թվականի հոկտեմբեր
* Apple TV 3 (3.1 տարբերակ) (օգտագործում է մեկ միջուկային ձևափոխություն)` 2012 թվականի մարտ
* iPad 2 (32 նմ)` 2012 թվականի մարտ
* iPod Touch 5G (32 նմ)` 2012 թվականի հոկտեմբեր
* iPad Mini (32 նմ)` 2012 թվականի նոյեմբեր

## Արտադրություն
Պրոցեսորը արտադրվում է Samsung ընկերությամբ` S2 գործարանում, որը գտնվում է Օստին քաղաքում (Տեխաս նահանգ)։ Այս չիպի արտադրման համար օգտագործվում են գործարանի համարյա բոլոր հզորությունները (բացի հիշողության քարտերի արտադրման շարքից)։

Գոյություն ունի տվյալ պրոցեսորի 2 մակարդակ, որոնք արտադրվում են տարբեր տեխնոլոգիական նորմաներով և նշանակվում են տարբեր կոդերով`

* S5L8940 (45 նմ A5): iPhone 4S և iPad 2. Չիպի մակերեսը` 122.2&nbsp;մմ է2, պչոցեսորից և օպերատիվ հիշողությունից` PoP միկրոհավաքածու։
* S5L8942 (32 նմ A5): Apple TV (3-րդ մակարդակ), iPad 2 («iPad 2,4»-ի թարմացված տարբերակ` ներկայացվել է 2012 թվականի մարտի 7-ին), iPad mini, նաև 5-րդ մակարդակի iPod Touch: Apple TV-ում` չիպի մեկ միջուկը անջատված է... Նոր A5-ը մոտավորապես 41 %-ով փոքր է նախորդից, իր մակերեսը` 69.6&nbsp;մմ² է։ Օպերատիվ հիշողությամբ PoP միկրոհավաքածու։

## Ծանոթագրություններ

Կատեգորիա:2011 հայտնված արտադրանքներ
Կատեգորիա:ARM ճարտարապետություն
Կատեգորիա:Էփլ
Կատեգորիա:Ծրագրային ապահովում այբբենական կարգով
Ծրար (ֆիլմ)

** Ծրար** ( ),սցենարի հեղինակ և ռեժիսոր Ալեքսեյ Նուժնիի ռուս-ամերիկյան կարճամետրաժ գեղարվեստական ֆիլմը։ Պրեմիերան կայացել է Մոսկվայում, 2012 թ. մայիսի 29-ին:Ֆիլմի հիմքում իրական դեպքեր են։ Գլխավոր դերում հանդես է եկել ամերիկացի դերասան Քեվին Սփեյսին։

## Սյուժե
ՍՍՀՄ, 1985թ։ Սևաստոպլում ապրող Եվգենի Պետրովը վեց տարեկանից սկսած ունի տարօրինակ հոբբի՝ գրում է նամակներ, դնում է ծրարի մեջ և ուղարկում է հորինված հասցեով հորինված մարդկանց։ Հասցեում հորինված է ամեն ինչ, բացի երկրից։ Եվ այսպես մանկությունից սկսած նա նամակներ է ուղարկում տարբեր երկրներ նրա համար, որպեսզի ծրարը վերադառնա յուրատեսակ դրոշմանիշներով, «Հասցեատերը ճիշտ չէ» մակագրությամբ։ Եվգենին կնոջ հետ միասին, հավաքում է բոլոր ծրարները, ամրացնելով քարտեզի վրա։ 
Մնացել է միայն մեկ երկիր՝ Նոր Զելանդիան, և դա նշանակում է, որ այն կլինի վերջին ծրարը։ Եվգենին նամակում հայտնում է իր ցավակցությունները մահացած հորեղբոր համար, նշելով մի քանի անուն։ Ստացվում է այնպես, որ հասցեն իրականում ճիշտ է դուրս գալիս, ու համընկել են ոչ միայն անունները, այլև հասցեատիրոջ կյանքում վերջին իրադարձությունները։ Պատասխան նամակում հասցեատերը հայտնում է իր շնորհակալությունը կյանքի ծանր օրերին հիշելու համար, և, որ  այն երեք օրերը, երբ Եվգենին հյուրընկալել է իրենց, երբեք չեն մոռանա, կցելով նամակին Եվգենիի հետ  համատեղ լուսանկարը։ Եվգենին չի հավատում պատահածին, համարելով այն թյուրիմացություն, քանզի նամակում նշված ժամանակահատվածում նա հիվանդանոցում է եղել, որովհետև ծանր հիվանդացել էր Սև ծովում լողալուց հետո։ Նա այդ մասին հայտնում է իր պատասխան նամակում։ Շուտով գալիս են ՊԱԿ-ից, ու  ավագ լեյտենանտը հայտնում է, որ Եվգենին կասկածվում է որպես լրտես, ու ստիպված է մեկնել Մոսկվա հարցաքննության։ Եվգենիի հեռանալուց հետո կինը ստանում է նոր նամակ, որտեղից պարզ է դառնում ֆիլմի ավարտը։ Պարզվում է, որ Եվգենին ուղղակի չի հիշում, որ իրականում Նոր Զելանդիայի լճերից մեկում լողալիս է մրսել ու հիվանդացել։
Ֆիլմի վերջին տիտրերում ասվում է, որ Եվգենին մահացել է ավիավթարից։

Կատեգորիա:2010-ականների անգլերեն ֆիլմեր
Կատեգորիա:2010-ականների ռուսերեն ֆիլմեր
Կատեգորիա:2012 ֆիլմեր
Կատեգորիա:Ամերիկյան դրամա ֆիլմեր
Քրոս-քանթրի (լեռնային հեծանիվ)

**Քրոս-քանթրի** (, **XC**), լեռնային հեծանվասպորտի  ամենատարածված տեսակը, որն ի տարբերություն մյուսների ամենաանվտանգն է։ 1996 թվականից Օլիմպիական խաղերի մեջ ընդգրկված սպորտ է, որը ենթադրում է մրցակիցների հեծանվավազք մի կետից մյուսը՝ հատուկ նախագծված երթուղով՝ հնարավորինս կարճ ժամանակահատվածում։

XC հեծանվային երթուղիները կարող են ընդգրկել բազմատիպ գոտիներ՝ ասֆալտապատ ճանապարհից մինչև նեղ արահետներ, որոնք ցույց կտան մարզիկների տոկունությունն ու տեխնիկական պատրաստվածությունը։

## Քրոս-քանթրի հեծանիվ
XC մարզիկները սովորաբար վարում են *hardtail* կամ մեկ ամորտիզացիա *(single suspension)* ունեցող հեծանիվներ, այդպիսի հեծանիվները նախատեսված են վերելքների և արագ կառավարման համար։ Սրանք զիջում են ամբողջական ամորտիզացիայով *(full-suspension)* հեծանիվներին, որոնք հնարավորություն են տալիս կայունության և տեխնիկական վայէջքների կառավարման համար։ Այս հեծանիվները ունեն շղթայական տեսքով անվադողեր, որոնք հեշտությամբ բռնում են գետնի մակերևույթը։ Առջևի բռնակի ամորտիզացիայի խորությունը հասնում է  80-120 մմ-ի։

## Ծանոթագրություններ

Կատեգորիա:Մաունթբայք
Սուրբ Աստվածածին եկեղեցի (Բատայսկ)

**Սուրբ Աստվածածին եկեղեցի** (), ուղղափառ տաճար Ռուսաստանի Ռոստովի մարզի Բատայսկ քաղաքում։ Ենթարկվում է Ռոստովի և Նովոչերկասկի թեմին։

## Պատմություն
Տաճարի մասին առաջին անգամ հիշատակվում է իշխան Պոտյոմկինի 1857 թվականի փաստաթղթում. *«Բատայսկոյե գյուղը բնակավայր է Կոյսուգա գետակի մոտ։ Ռոստովից Ազով գնացող մեծ ճանապարհի երկու կողմերում։ Գյուղում կա փայտե Սուրբ Աստվածածին եկեղեցի։ Եկեղեցու հողն անջրդի է։ Գյուղացիներն ապրում են հողագործությամբ և անասնաբուծությամբ, կանայք աշխատում են դաշտում, բուրդ ու վուշ են մանում, քաթան են գործում իրենց և վաճառքի համար, միջին վաստակի են»*։

Մեր օրերը հասած գրավոր սակավաթիվ աղբյուրների հիման վրա կարելի է պնդել, որ Սուրբ Աստվածածին եկեղեցին XX դարի սկզբին գտնվում էր այն տարածքում, որտեղ այժմ տեղակայված է թիվ 10 վարժարանը։ Հայրենական մեծ պատերազմից առաջ՝ 1937 թվականին, տաճարն ավերվել է, և նրա տեղը սկսվել է դպրոցի շինարարությունը։

Պատերազմի ավարտից հետո Աստվածածնի աղոթատունը բացվել է Օստրովսկու փող., 31 հասցեում, դրա համար չնախատեսված տարածքում։

1968 թվականին Աստվածածնի աղոթատունը հրկիզվել է, և տունն ամբողջությամբ այրվել է։

Այրված տան տեղում նոր տաճար կառուցել չի հաջողվել։ Հանրային միջոցներով ձեռք է բերվել կիսաքանդ տնով մեկ այլ հողակտոր, որտեղ էլ հետագայում կառուցվել է տաճարը։ Նոր տաճարի շինարարությունն իրականացվել է 1970-1973 թվականների։ Հետագայում կատարվել են բարեկարգման աշխատանքներ։

1994 թվականին կառուցվել է զանգակատուն։ 1998 թվականի սեպտեմբերին կառուցվել է գմբեթային շինություն, տեղադրվել են կենտրոնական ոսկեզօծ գմբեթն ու խաչը։ Հայտնվել են ծածկված պատշգամբասրահ, ծածկապատշգամբ, սեղանատուն, կիրակնօրյա դպրոցի դասարաններ, ծառայողական տարածքներ, ցանկապատ։ Բարեկարգվել է նաև տաճարի ներքին հարդարումը, կատարվել է գեղարվեստական դրվագում։ Ներքին հարդարումը, պատկերակալը, փորագրությունը կատարել են ծխախոտի գործարանի վարպետները և Գրեկովի անվան գեղարվեստի ուսումնարանի նկարիչները։

Տաճարի շինարարությունն ու բարեկարգումն իրականացվել են հավատացյալների օգնությամբ և նրանց կամավոր նվիրատվություններով։ Ներկայումս եկեղեցին զբաղվում է բարեգործական գործունեությամբ, երեխաների ուսուցմամբ կիրակնօրյա դպրոցում, որը հաճախում է 30 երեխա։ Եկեղեցին ակտիվ մասնակցում է նաև քաղաքի գործերին։

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Կատեգորիա:Ռոստովի մարզի տեսարժան վայրեր
Մանկական շիզոֆրենիա

**Մանկական շիզոֆրենիա** կամ **Շիզոֆրենիայի մանկական տեսակ**, շիզոֆրենիա, որ դրսևորվում է մանկական տարիքում։ Շիզոֆրենիայի հազվադեպ հանդիպող ձևերից է, հանդիպում է 10 000-30 000 երեխաներից մեկի մոտ։

## Հիմնական տեղեկություն
Շիզոֆրենիան բնութագրվում է ծանր հոգեբանական ախտանիշներով, ինչպես օրինակ հալյուցինացիաները, զառանցանքը, մտածողության խանգարումները և այլն։ Երեխաների մոտ շիզոֆրենիայի ախտորոշման համար կարելի է կիրառել շիզոֆրենիայի նույն այն չափանիշները ինչ հասուն մարդկանց համար։ Շիզոֆրենիայի մանկական տեսակի դեպքում ախտանիշները տարբերվում են դրսևորման թերզարգացվածությամբ, թռուցիկությամբ։ Կարող են նկատվել քնի և ախորժակի խանգարումներ, վարքի խանգարումներ, մղձավանջներ, վեգետատիվ դիսֆունկցիայի խանգարումներ։ Հիվանդությունը հաճախ ուղեկցվում է տարօրինակ պատկերացումներով, հատկապես խաղային կերպարանափոխություններ, ինքնագիտակցության, տրամադրության խանգարումներ։

Հիվանդության առաջնային փուլում երեխայի մոտ կարող են նկատվել խնդիրներ քնի, սովորելու, ուշադրության կենտրոնացման, շփման հետ։ Պսիխոզի դեպքում կարող են առաջանալ հալյուցինացիաներ, երեխայի խոսքը կարող է դառնալ չկապակցված, մտքերը կարող են լինել խառնված` իրար հետ տրամաբանական կապ չունենալով։

## Տարբերակող ախտորոշում
Շիզոֆրենիայի այս տեսակի տարբերակող ախտանիշները մանկական աուտիզմից`
* խնդիրները առաջանում են ավելի ուշ տարիքում
* հալյուցինացիաների և զառանցանքի առկայությունը
* շփման, խոսքի, սոց. փոխազդեցության ավելի թույլ խանգարումեր
* ինտելեկտուալ զարգացման ավելի թույլ խանգարումներ
* ռեմիսիայի առկայությունը

## Դասակարգում
### ՀՄԴ
Հիվանդությունների միջազգային դասակարգ ման 9-րդ հրատարակման (ՀՄԴ-9) մեջ «շիզոֆրենիա, մանկական տեսակը» կրում էր 299.91 կոդը։

ՀՄԴ-10-ում այն կրում է F20.8xx3 կոդը։ Այս կոդի տակ են մտնում շիզոֆրենիայի այն տեսակները, որոնք սկսվում են մանկական տարիքում և բնութագրվում են կլինիկական պատկերի յուրօրինակությամբ։
### DSM
Ամերիկյան DSM դասակարգման 2-րդ հրատարակության մեջ (DSM-II) «շիզոֆրենիա, մանկական տեսակը» կրում էր 295.8 կոդը։ Հիմնական բնութագրիչներն էին` հիվանդության դրսևորումը մինչ հասուն տարիքը, աուտիստիկ և փակ, ոչ ադեկվատ վարք, ինֆանտիլիզմ։

Հաջորդող հրատարակություններում շիզոֆրենիայի մանկական տեսակը որպես ինքնուրույն տիպ չի առանձնացվում։

## Ծանոթագրություններ

Կատեգորիա:Շիզոֆրենիա
Նեդյալկո Յորդանով

**Նեդյալկո Յորդանով** (, ), բուլղարացի բանաստեղծ, դրամատուրգ։ Արժանացել է «Ոսկե Օրփեոս» մրցանակի (1997)։

## Կենսագրություն
Ծնվել է Ասեն և Կինա Յորդանովների ընտանիքում։ Կրտսեր եղբոր անունը Չավդար է։ Ավարտել է հայրենի քաղաքի գիմնազիան, ապա 1962 թվականին՝ Սոֆիայի համալսարանի բուլղարական բանասիրության ֆակուլտետը։ 1962-1963 թթ. ուսուցիչ է աշխատել Մալկո-Տիրնովո քաղաքում։ 1963-1983 թթ. դրամատուրգ է եղել Բուրգասի դրամատիկական թատրոնում, 1980-88 թթ.՝ «Море» ալմանախի գլխավոր խմբագիր։

Առաջին անգամ տպագրվել է 1954 թվականին «Черноморски фронт» (Բուրգաս) պարբերականում։ Ակտիվորեն աշխատակցել է պարբերական մամուլին։ Ռուսական և թուրքական պոեզիայից կատարել է թարգմանություններ։

Թարգմանվել է գերմաներեն, ռուսերեն, լեհերեն, հայերեն և այլ լեզուներով։

## Նեդյալկո Յորդանովը հայերեն
* Զրույց հեծանիվի հետ (բանաստեղծություն)։ «Գարուն», 1967, № 3, էջ 54։ Թարգմ.՝ Վահագն Կարենց։

## Ծանոթագրություններ

Կատեգորիա:Բուլղարացի բանաստեղծներ
Կատեգորիա:Բուլղարացի դրամատուրգներ
Կատեգորիա:Բուրգաս քաղաքում ծնվածներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի սցենարիստներ
Կատեգորիա:Բուլղարացի լրագրողներ
Սուրբ Նիկողայոս եկեղեցի (Սեմիբալկի)

**[[Սուրբ Նիկողայոս Զմյուռնացի|Սուրբ Նիկողայոս]] եկեղեցի** (), ուղղափառ տաճար Ռուսաստանի Դաշնության Ռոստովի մարզի Ազովի շրջանի Սեմիբալկի գյուղում, Ռոստովի և Նովոչերկասկի թեմի Ազովի գործակալություն։

Հասցեն՝ 346774, ՌԴ, Ռոստովի մարզ, Ազովի շրջան, գյուղ Սեմիբալկի, Սպորտային նրբանցք, 5։

## Պատմություն

1861 թվականից գյուղը դարձել է Սեմիբալկովկի վոլոստի կենտրոնը, որի կազմում ընդգրկված էին Պավլովո-Օչակովո բնակավայրը՝ Ստրաշնայա խուտորով և Ստեֆանիդինո-Դար բնակավայրը՝ Լիզետինո գյուղով։

Սուրբ Նիկողայոսի անունով առաջին եկեղեցին փայտե էր՝ քարե հիմքով, կառուցվել է Մարգարիտ Մանուիլովիչ Բլազոյի կողմից ի պատիվ դստեր՝ Մարիայի, 1797 թվականին։ Երբ տաճարը խարխլվեց, 1882 թվականին կոլեգիական ասեսորի այրու՝ Գլաֆիրա Գրիգորևնա Սարանդինակիի գումարով կառուցվեց նոր եկեղեցի։ Հինը քանդվեց և վաճառվեց Գոլովատի խուտորին (այժմ՝ գյուղ Գոլովատովկա)։

1937 թվականին Սուրբ Նիկողայոս եկեղեցին ավերվեց։

Նոր ծուխը ստեղծվել է 2000 թվականին։ Հանրային միջոցներով ձեռք է բերվել խանութի շենք և վերակահավորվել որպես աղոթատուն։ Կառուցվել են խորանը, զանգակատունը, խաչով գմբեթը, կահավորվել է հացի փուռ։ Եկեղեցու այսօր գործող շենքը ժամանակավոր է։ Ազովի շրջանի վարչակազմը գյուղին հատկացրել է հողատարածք՝ քարե տաճար կառուցելու համար հենց այն վայրում, որտեղ մինչև 1937 թվականը կանգնած է եղել հին եկեղեցին։

Սուրբ Նիկողայոս եկեղեցու վանահայրը 2013 թվականից քահանա Օլեգ Վլադիմիրովիչ Ռոմանենկոն է։

## Ծանոթագրություններ

## Արտաքին հղումներ
* Сайт церкви
* Никольский храм села Семибалки Азовского района  
* Храм во имя святителя Николая, архиепископа Мир Ликийских, Чудотворца 
* Азовское благочиние - храмы

Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Վլադիմիր Բաշև

**Վլադիմիր Բաշև** (, ), բուլղարացի բանաստեղծ, թարգմանիչ։

## Կենսագրություն
1958 թվականին ավարտել է Սոֆիայի համալսարանի բուլղարական բանասիրության ֆակուլտետը։ Առաջին անգամ տպագրվել է 1950 թվականին։ Առաջին բանաստեղծական ժողովածուն՝ «Անհանգստության ալեհավաքներ», տպագրվել է 1957 թվականաին։ Աշխատել է մի շարք պարբերականների խմբագրությունում։

Կատարել է նաև թարգմանություններ Եվգենի Եվտուշենկոյից, Անդրեյ Վոզնեսենսկուց և մի շարք հույն բանաստեղծներից։

Մահացել է ավտովթարից։

## Վլադիմիր Բաշևը հայերեն
* «Որքան ո՜ւշ եք ինձ համբուրում...» (բանաստեղծություն)։ «Գարուն», 1967, № 3, էջ 53։ Թարգմ.՝ Վահագն Կարենց։

## Ծանոթագրություններ

Կատեգորիա:Բուլղարացի բանաստեղծներ
Կատեգորիա:Բուլղարացի թարգմանիչներ
Կատեգորիա:Ավտովթարից մահացածներ
Կատեգորիա:Սոֆիայի համալսարանի շրջանավարտներ
Մակետային սալիկ

thumb|right|Մակետային սալիկ՝ 400 միացման կետերով
**Մակետային սալիկ**, ունիվերսալ տպատախտակ էլեկտրոնային սարքերի նախատիպերի հավաքման և մոդելավորման համար։ Մակետային սալիկները բաժանվում են երկու տիպի՝ զոդման միջոցով մոնտաժ և առանց դրա։

## Էվոլյուցիա

Ռադիոյի առաջին օրերից ռադիոսիրահարները ամրացնում էին մերկ պղնձալարեր կամ տերմինալի շերտեր փայտե տախտակին(հաճախ հացի տախտակներ էին օգտագործում) և էլեկտրոնային բաղադրիչները զոդում՝ նրանց։

Մակետային սալիկները ժամանակի ընթացքում ենթարկվել են էվոլուցիայի, հիմա դրանք օգտագործում են բոլոր տեսակի էլեկտրոնային սարքերի նախատիպերի համար։ Օրինակ, ԱՄՆ-ը 3,145,483 արտոնագիր է ներկայացրել 1961 թվականին և շնորհվել է 1964 թվականին, ներկայացնում է փայտե ափսե ամրակցված զսպանակներով և այլ հարմարություններով։

Մակետային սալիկները, որոնք օգտագործվում են այսօր, սովորաբար պատրաստում են սպիտակ պլաստիկից և իրենցից ներկայացնում են բաժանված մատրիցներ(առանց զոդման)։ Մշակվել է Պորտուգալիայում  EI Instruments Inc.-ում 1971 թվականին Ռոնալդի կողմից։

## Մակետային սալիկի պահանջներ
Էլեկտրոնային սարքերի նախատիպերի ստեղծման ժամանակ պետք է հաշվի առնել մի քանի խնդիրներ.
 
* Անհրաժեշտ է սալիկը նախագծել և արտադրել, իսկ սխալի դեպքում հնարավոր է սխեման փոփոխել,
* Մակետային սարքավորման եզակի նմուշ ստեղծելու համար հաճախ տպատախտակ պատրաստելը ձեռնտու չէ, 
* Եթե սխեման, ցածր ինտեգրալային աստիճանով  անալոգային էլեմենտների և միկրոսխեմաների վրա կարելի է պատրաստել կախովի մոնտաժով, ապա միկրոպրոցեսորային սարքերի իրականացումը այդ եղանակով դժվար է։
Հատկապես տուժում են ռադիոսիրահարները․ չունենալով սխեմաների նախագծման հատուկ հմտություններ, նրանք ավելի շատ են ստիպված ապավինել «նմուշ և սխալի մեթոդ»-ին։
Որպեսզի լուծեն այս հակասությունը, արդյունաբերությունը թողարկում է լայն դիապազոնով մակետային սալիկներ։ Գծերը հաղորդալարերով միացնելով, ռադիոսիրահարը ստանում է անհրաժեշտ սխեման։

## Տեսակներ

Կան մի քանի տեսակի մակետային սալիկներ․
* Ունիվերսալ ― ունեն բացառապես մետաղական անցքեր, որտեղ մշակողը պետք է միացնի միջակապով,
* Թվային սարքերի համար ― միկրոսխեմայի համար ընդգծված են հնարավոր վայրերը, ամբողջ սալիկով անցկացված են սնուցման գծալարերը,
* Մասնագիտացված ― հատուկ մոդելով սարքերի միկրոսխեմաների համար։ Նման սալիկների վրա կան նախօրոք բաժանված ստանդարտ շղթաներ, ինչպես նաև անցքերի մատրիցան և հետագիծ՝ ոչ ստանդարտի համար։

## Ծանոթագրություններ

Կատեգորիա:Էլեկտրոնիկա
Նադյա Կեխլիբարովա

**Նադյա Կեխլիբարովա** (, ), բուլղարացի բանաստեղծուհի, թարգմանչուհի, խմբագիր։

## Կենսագրություն
Ավարտել է Սոֆիայի համալսարանի ֆրանսիական բանասիրության բաժինը։ Ֆրանսերեն և գերմաներեն դասընթացներ է վարել Արտաքին գործերի նախարարությունում։ Երկար տարիներ եղել է «Народна младеж» и «Български писател» պարբերականների պոեզիայի բաժինների խմբագիրը։ Մասնագիտացել է Գերմանիայում և ԱՄՆ-ում։

1956 թվականից սկսած հեղինակել է մեկ տասնյակից ավելի գրքեր։ Գրել է նաև երեխաների համար։

Թարգմանել է ռուս, գերմանացի և ֆրանսիացի բանաստեղծների։

## Նադյա Կեխլիբարովան հայերեն
* Կինը (թարգմ.՝ Վահագն Կարենց); «Երկինքը նորից հինեց լույսերի շղարշը փիրուզ...» (թարգմ.՝ Մետաքսե)։ Բանաստեղծություններ։ «Գարուն», 1967, № 3, էջ 54։
* Գունավոր ապակիներ (բանաստեղծություններ), Ե., «Հայաստան», 1968, 56 էջ։ Բուլղարերենից թարգմ.՝ Օնիկ Փանիկյան։

## Ծանոթագրություններ

Կատեգորիա:Բուլղարացի բանաստեղծներ
Կատեգորիա:Բուլղարացի թարգմանիչներ
Կատեգորիա:Սոֆիայի համալսարանի շրջանավարտներ
Կատեգորիա:Բուլղարացի գրողներ
Նոմենտանո կամուրջ

** Նոմենտանո կամուրջ ** (, միջնադարում կոչվել է Pons Lamentanus), կամուրջ Իտալիայի մայրաքաղաք Հռոմում։ Հատում է Անյենե գետը։ Կամուրջը կազմում է Վիա Նոմենտանա ճանապարհի մի մասը։ Հայտնի է միջնադարյան աշտարակով, որը ծառայում էր Հռոմի հյուսիսային կողմի պաշտպանության համար։

## Պատմություն
մինի|ձախից
Հնում Նոմենտանո կամուրջը գտնվում էր Ավրելիանոսի պատից դուրս, Նոմենտանա դարբասներից 3,9 կմ հեռավորության վրա։ Բյուզանդական պատմիչ Պրոկոպիոս Կեսարացին վկայում է, որ կամուրջը փլուզվել է 547 թվականին Իտալիայի և Օստգոթերի պատերազմի ժամանակ, սակայն Նարսես հրամանատարը 552 թվականին վերականգնել է այն։ Առաջին կառույցը թվագրվում է Հռոմեական հանրապետության ժամանակաշրջանին, և հավանաբար վերը նշված պատերազմի ժամանակ կամուրջը մասամբ է վնասվել։

Կամրջի ստորին հատվածը թվագրվում է Ադրիանոս I (772–795) պապականության ժամանակաշրջանին, իսկ ամրոցատիպ կառույցը՝ Նիկողայոս V Պապի ժամանակաշրջանին (1447–1455)։ Դրանից հետո այն վերակառուցվել է 1461, 1470, և 1474 թվականներին։

1849 թվականին ֆրանսիական զորքը կամրջից 7 մետր քանդում է, որպեսզի կանխի Գարիբալդիի առաջխաղացումը դեպի Հռոմ։ Սակայն անմիջապես դրանից հետո փլուզված մասը վերականգնվում է։

Այսօր կամուրջը շրջապատված է այգով, և այն սահմանափակված է հետիոտների համար։

## Կառույց
Նոմենտանո կամրջի վերնաշինվածքն ունի 31,30 մետր երկարություն։ Իսկ կամրջի ընդհանուր երկարությունը կազմում է 60 մետր, լայնությունը՝ 7,35 մետր։ Կենտրոնական կամարի լայնությունը 15 մետր է։ Այն իրենից ներկայացնում է կիսալուսնաձև կամար, որը պատված է տրավերտինով։ Երկու կողային աղյուսե կամարները կառուցվել են Իննոկենտիոս X (1644–1655) Պապի օրոք, քարե կամարների փոխարեն։

Անյենե գետի վրայի ամրոցաշեն կամուրջներից են նաև Պոնտե Սալարիոն, Պոնտե Մամմոլոն և միջնադարյան Սան Ֆրանցիսկոյի կամուրջը Սուբյակո քաղաքում։

## Երթուղի
Նոմենտանո կամուրջը հասանելի է Հռոմի մետրոպոլիտենի B գծի Ponte Mammolo, Sant'Agnese/Annibaliano, Conca d'Oro և Rebibbia կայարաններից։

## Պատկերասրահ

Ponte Nomentano - madonna 00235.JPG
Ponte nomentano 2 ok.jpg
Pamphilj crest on ponte nomentana.jpg


## Ծանոթագրություններ

## Աղբյուրներ
* Galliazzo, Vittorio (1994), I ponti romani. Catalogo generale, Vol. 2, Treviso: Edizioni Canova, pp.&nbsp;37–39 (No. 21), ISBN 88-85066-66-6
* O’Connor, Colin (1993), Roman Bridges, Cambridge University Press, p.&nbsp;68 (I15), ISBN 0-521-39326-4

## Արտաքին հղումներ
* Illustrated article at Romeartlover
* Ponte Nomentano (Structurae)
* http://romanatura.roma.it/i-parchi/r-n-valle-dellaniene/ponte-nomentano/|titolo=Ponte Nomentano|autore=Alessandra Reggi|sito=RomaNatura
* http://www.romaspqr.it/ROMA/Ponti/ponte_nomentano.htm|titolo=Ponte Nomentano||autore=Marco De Berardinis|sito=RomaSPQR
* http://www.romeartlover.it/Vasi82.htm|Articolo con foto e informazioni
Nausea

**Nausea**, ամերիկյան քրասթ պանկ խումբ Նյու Յորքից։ Խումբը հիմնադրվել է 1985 թվականին Մանհեթենում, գոյատևել է մինչև 1992 թվականը։ Nausea-ն ամերիկյան քրասթ պանկի ամենահայտնի ներկայացուցիչներից է, խմբի ոճը բնութագրվում է որպես անարխոպանկի և թրեշ մետալի միաձուլում։

Ինչպես այդ շրջանի այլ անարխոպանկ խմբերը, Nausea-ն ևս համագործակցել է կին և տղամարդ վոկալիստների հետ։ Նրանց սկզբնական հնչողությունը՝ վոկալիստներ Էմի Միրեթի ու Նեյլ Ռոբինսոնի մասնակցությամբ, միանգամայն համապատասխանում էր ավանդական հարդքոր պանկի ոճային հնչողությանը։ 1988 թվականին, Ռոբինսոնի մեկնումից հետո խմբին միանում է Էլ Լոնգը և Nausea-ն սկսում է աշխատել ավելի մութ, ծանր հնչողության վրա։ Ռոբինսոնն իր հերթին հիմնում է Jesus Crust և Final Warning խմբերը, ինչպես նաև Tribal War Records լեյմբլը։

## Տեքստերը և երաժշտական ոճը
Nausea-ի ապոկալիպտիկ տեքստերը և առհասարակ արվեստը անմիջականորեն վերաբերում են այդ շրջանի հասարակական-քաղաքական խնդիրներին, ինչպիսիք են Ռեյգանի կառավարությունը, ԱՄՆ-ի և ԽՍՀՄ-ի միջև Սառը պատերազմը, ԽՍՀՄ-ի հետ միջուկային պատերազմի վտանգը և այլն։ Nausea-ն նաև շեշտադրում է այնպիսի թեմաներ, ինչպիսիք են շրջակա միջավայրի պահպանությունը, աղտոտումը, կենդանիների իրավունքները և այլն ։

Nausea-ն մետաղական հարդքոր պանկից աստիճանաբար անցնում է թրեշ մետալի՝ նոր վոկալիստ Էլ Լոնգի շնորհիվ։ Խումբը նոր հարթակ է ստեղծում այդ ժամանակ նոր զարգացող քրասթ պանկի համար, այն լրացնելով դում մետալի, դի-բիթի, սլադջի ու նույզ ռոքի տարրերով։։

## Հետագա կազմը
Nausea-ի վերջնական կազմն էր. Ջոն Ջոն Ջես (բաս), Վիկտոր Վենոմ (կիթառ, Reagan Youth-ի նախկին անդամ), Էմի Միրեթ (վոկալ), Էլ Լոնգ (վոկալ), Ռոյ Մայորգա (հարվածայիններ)։ Ջոն Ջոն Ջեսը հեռանում է խմբից արվեստով զբաղվելու նպատակով, իսկ ավելի ուշ Choking Victim-ի անդամների հետ կազմում է Morning Glory խումբը։ Ռոյ Մայորգան դուրս է գալիս խմբից և ելույթներ ունենում Shelter, Soulfly, Maggott SS (featuring members of Electric Frankenstein and Degeneration), ABLOOM, Stone Sour խմբերի կազմում, 2006-ին Sepultura-ի կազմում փոխարինում է Իգոր Կավալերային, հանդես է գալիս վերամիավորված Amebix-ի կազմում։ 2016-ին մասնակցում է Ministry-ի հյուրախաղերին։

## Փոփ մշակույթում
Ջեքի Չանի «Հաշվեհարդար Բրոնքսում» ֆիլմի տեսարաններից մեկում հայտնվում է պանկ հերոս, ով կրում էր 'Nausea' գրառմամբ կաշվե վերարկու։

## Անդամներ

### Նախկին անդամներ

## Ծանոթագրություններ

## Արտաքին հղումներ
*Official Nausea website 
*A Recent Interview with Neil Robinson

Կատեգորիա:1980-ականներին հիմնադրված երաժշտական խմբեր
Կատեգորիա:1985 հիմնադրված երաժշտական խմբեր
Կատեգորիա:Ամերիկյան երաժշտական խմբեր
Բիգգլզ (ֆիլմ)

**«Բիգգլզ. Արկածներ ժամանակի մեջ»** (), արկածային գեղարվեստական կինոնկար՝ նկարահանված 1986 թվականին։ Մեծ Բրիտանիա-ԱՄՆ համատեղ արտադրությամբ, ֆիլմի ռեժիսորն է Ջոն Հյուն։ «Բիգգլզ» կինոնկարը պատմում է Առաջին համաշխարհային պատերազմի իրադարձությունների մասին։

## Սյուժե
Ջիմ Ֆերգյուսոնը պատահական կերպով հայտնվում է ժամանակի անցքի մեջ և անցնելով դրա միջով իրեն գտնում է 1917 թվականի Ֆրանսիայում՝ Առաջին համաշխարհային պատերազմի ռազմադաշտում։ Այստեղ նա ծանոթանում է օդաչու Բիգգլզի հետ։ Ֆերգյուսոնը փրկում է Բիգգլզին մահվան ճիրաններից և անսպասելի կերպով վերադառնում է հետ։ Նրան հաջողվում է պարզաբանել, որ ինքն ու Բիգգլզը ժամանակային երկվորյակներ են, որոնք կյանքի համար վտանգավոր պահերին գտնում են միմյանց։ Դրանից հետո Ջիմ Ֆերգյուսոնը Բիգգլզի հետ սկսում է պայքարել գերմանացիների դեմ, որոնք ցանկանում են փոխել պատմության ընթացքը գաղտնի զենքով, որն աշխատում է ուլտրաձայնով։ Հերոսներին հաջողվում է վնասազերծել գերմանական «մահվան զենքը» ոստիկանական ուղղաթիռի միջոցով։ Ֆիլմի վերջում Ջիմը կանգնած է խորանի դիմաց՝ իր հարսանիքի ժամանակ. հանկարծ նա անսպասելիորեն տեղափոխվում է ժամանակի միջով ընկերոջ մոտ, ով գերի էր վերցվել գվինեական մարդակերների կողմից...

## Դերերում

## Նկարահանող խումբ
* Ռեժիսոր՝ Ջոն Հյու
* Պրոդյուսերներ՝ Քենթ Վոլվին, Փոմ Օլիվեր
* Սցենարի հեղինակներ՝ Ջոն Գրովս, Քենթ Վոլվին, կապիտան Ու. Ե. Ջոնս
* Օպերատոր՝ Էռնեստ Վինչի

## Սաունդթրեք
# Ջոն Անդերսոն – «Do You Want to Be a Hero»
# Ջոն Անդերսոն – «Chocks Away»
# Դիփ Փարփլ – «Knocking at Your Back Door»
# Mötley Crüe – «Knock 'Em Dead, Kid»
# The Immortals – «No Turning Back»

## Ծանոթագրություններ

## Արտաքին հղումներ
* 
* 
* Offizielle Internetpräsenz zu *Biggles*
* Offizielle englische Internetpräsenz zum Filmflugzeug von *Biggles*
* Film Review: Der Biggles Effekt

Կատեգորիա:1980-ականների անգլերեն ֆիլմեր
Կատեգորիա:1986 ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական ընտանեկան ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆանտաստիկ ֆիլմեր
Կատեգորիա:Բրիտանական ֆենտեզի ֆիլմեր
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր Առաջին համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1917 թվականին
Կատեգորիա:Ֆիլմեր, որոնց գործողությունները տեղի են ունենում 1986 թվականին
Կատեգորիա:Ֆիլմեր, որոնց գործողությունները տեղի են ունենում 1910-ականներին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:1980-ականների բրիտանական ֆիլմեր
Կատեգորիա:Ֆիլմեր ժամանակի միջով ճանապարհորդության մասին
Չիվիկի դամբարան

**Չիվիկի դամբարան** կամ **Չիվիկի արքայական դամբարան** (), Շվեդիայի Սկոնե նահանգի Չիվիկ քաղաքից հարավ-արևելք (), արևելյան ափեզրից 320 մ հեռու հայտնաբերված դամբարան է։ Թվագրված է մ․ թ․ ա․ 1000 թվական։ Նման՝ բրոնզե դարի դամբարաններ Սկանդինավիայում տարածված են եղել և ավանդաբար կոչվել են ռյոսե։

Երկար ժամանակ դամբարանը օգտագործվել է որպես քարհանք։ 1784 թվականին երկու գյուղացի այստեղ գերեզման են հայտնաբերել, որից հետո սկսվել է հուշարձանի ուսումնասիրությունը։

Իր կառուցվածքով և չափերով դամբարանը առանձնանում է բրոնզե դարի եվրոպական այլ դամբարաններից։ Սարկոֆագների վրա ժայռապատկերներ կան, որոնք պատկերում են մարդկանց, կենդանիների (թռչունների և ձկների), նավեր, լուրի (փողային երաժշտական գործիք) վրա նվագելը, զանազան աբստրակտ խորհրդանշաններ։ Կա նաև երկու ձիերի լծված, չորս անվաճաղ ունեցող կառքի պատկեր, որի շուրջ երկար շորերով մարդիկ են պատկերված։

Այժմ դամբարանը բաց է այցելուների առջև։


Պատկեր:Kiviksgraven, en av hällarna, Nordisk familjebok.png|Դամբարանի սալերից մեկի նախշերը
Պատկեր:Glaubach kivik grave 01.jpg|Դամբարանի տեսքը ներսից
Պատկեր:Glaubach kivik grave 02.jpg|Դամբարանի երեսպատումը


Պատկեր:Kiviksgraven slab 2.jpg| Կառքի պատկերը
Պատկեր:Kiviksgraven slab 1.jpg|Սալերից մեկի նկարը
Պատկեր:06 Kungagraven Kivik (16).JPG|Դամբարանի սալերից երկուսը


## Ծանոթագրություններ

## Արտաքին հղումներ
* Baudou, Evert *Gustaf Hallström: arkeolog i världskrigens epok* (Stockholm: Natur & Kultur. 1997)
* Kiviksgraven 

Կատեգորիա:Բրոնզե դարի Եվրոպա
Կատեգորիա:Շվեդիայի հուշարձաններ
Կատեգորիա:Սկոնե
Զինվորական գերեզմանատուն № 130 (Գրիբուվ)

50px 15px**Մալեպոլսյան վոևոդության մշակույթի հուշարձան**։ Գրանցման համար *A-467/M* от  16 ապրիլի 2009 թվական։
**Զինվորական գերեզմանատուն № 130 - Գրիբուվ** (), զինվորական գերեզմանատուն, որը գտնվում է Գրիրբուվ քաղաքում։ Առաջին համաշխարհային պատերազմի ժամանակ ստեղծված գերեզմանատուն է։ Այս գերեզմանատնում թաղված են 1914 թվականի դեկտեմբերից մինչև 1915 թվականի հունվար ընկած ժամանակաշրջանում Գերմանական, Ռուսական և Ավստրո-հունգարական բանակների զոհված զինվորները։

## Պատմություն
Գերեզմանատունը կառուցվել է Հանս Մայերի նախաձեռնությամբ, 1914 թվականին Գրիբուն քաղաքում։ Մեծ գերեզմանատունը կազմված է երկու մասից. տարածքը, որտեղ բուն գերեզմանատունն է, և հին հրեական գերեզմանի տարածքը։ Այստեղ 1000 քառակուսի մետր տարածության վրա գտնվում են 123 եղբայրական գերեզմաններ և 38 անհատական գերեզմաններ։ Այս գերեզմանատանը թաղված են 650 ավստրիական, 57 գերմանական և 27 ռուսական բանակի զինվորներ։ Գերեզմանի հրեական մասում 65 քառակուսի մետր տարածության վրա թաղված են 7 ավստրիական զինվորներ, ովքեր ունեին հրեական ծագում։

## Նկարագրում
Քրիստոնեական գերեզմանատունը գտնվում է Մեծ գերեզմանատան վերևի ձախ անկյունում։ Հարավային և արևմտյան մասերից այն սահմանափակված է քարե պատնեշներով։ Գերեզմանատան կենտրոնում գտնվում է ավելի քան 6 մետր բարձրություն ունեցող հուշարձան։

Գերեզմանատան հրեական մասը հնում զբաղեցնում էր եվրոպական թաղամաս կիրկուտայի մի մասը։ Սակայն թաղամասը Երկրորդ համաշխարհային պատերազմի ժամանակ ավերվեց, և հիմա կան միայն դրա ավերակները։

## Լուսանկարներ

Cmentarz wojenny nr 130 - Grybów 2PR8.jpg|Կենտրոնական հուշարձանը
Cmentarz wojenny nr 130 - Grybów 3PR8.jpg|3 գերեզմանի հետ խաչեր,
Cmentarz wojenny nr 130 - Grybów 4PR8.jpg|ցածր չժանգոտվող գերեզմաններ
Cmentarz wojenny nr 130 - Grybów 5PR8.jpg


## Աղբյուրներ
* Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
* Roman Frodyma Galicyjskie Cmentarze wojenne t. I Beskid Niski i Pogórze (Okręgi I—IV), Oficyna Wydawnicza «Rewasz», Pruszków 1998.

## Ծանոթագրություններ

## Արտաքին հղումներ
* Okręg III Gorlice, Cmentarz wojenny nr 130 — Grybów  
* Метрика кладбища 
* Метрика кладбища 

Կատեգորիա:Առաջին համաշխարհային պատերազմի հուշարձաններ
Ծովափին։ Սֆինքս

**«Ծովափին։ Սֆինքս»**, հայ մեծ նկարիչ Մարտիրոս Սարյանի 1908 թվականին ստեղծած աշխատանքը, որը գտնվում է Սարյանի տուն-թանգարանում։

2012 թվականին «Ծովափին։ Սֆինքս» կտավը Սարյանի այլ աշխատանքների հետ միասին Արկադի Պլաստովի 120-ամյակին նվիրված ցուցահանդեսի ժամանակ ներկայացվել է Ուլյանովսկի Պլաստովի անվան թանգարանում։

## Նկարագրություն
«Ծովափին։ Սֆինքս» նկարում գերիշխում է Սարյանին բնորոշ ոսկեգույնի և կապտա-կանաչ երանգների զուգորդումներով ստեղծված ու դիտողի մեջ «զառվառ, բաբախուն տպավորություններ» առաջացնող կոլորիտի ջերմ մթնոլորտը։ Կտավում որպես հիմնական արտահայտչամիջոց շեշտված է լույսը։

Նկարչի արտահայտությամբ իր մեջ սինթեզվում է այդ շրջանում իր բազմաթիվ աշխատանքներում դրսևորված խնդիրները։ Կտավում պատկերված է երևակայության ծնունդ հանդիսացող մի տեսարան։ Գունագծային կոլորիտի միջոցով նկարիչը հեքիաթային է դարձրել բնության յուրաքանչյուր տարր` ծառ, կենդանիներ, լեռներ, ալիքներ, թռչունների երամ։ Կտավի կենտրոնական մասում գետնին պառկած է սֆինքս-կինը, որի մարմինը ձուլված է հողին, երկրին։ Կտավի ներքևի աջ անկյունում պատկերված է միակնյա երևակայական անձ, նկարչի խոսքով փիլիսոփան, որն իր բարձրացրած ձեռքով ու լայն բացված աչքով խորհրդածում, ըմբոշխնում է բնության շքեղությունը, որը նկարիչն ընկալում է մանուկի պես` իբրև զարմանահրաշ հեքիաթ, երազ-իրականություն։ Պատկերման ձևերի հեքիաթային բնույթի շնորհիվ կտավը համոզչական ուրույն ուժ ունի։

## Տվյալներ
* «Ծովափին։ Սֆինքս», 1908, ստվարաթուղթ, տեմպերա, 63,4 х 73,6 սմ։ Մարտիրոս Սարյանի տուն-թանգարան, Երևան

## Ծանոթագրություններ

## Աղբյուրներ
* Շահեն Խաչատրյան, «Մարդը բնություն է, բնությունը` մարդ», «Հայաստան», 1970, Երևան։

Կատեգորիա:1908 նկարներ
Կատեգորիա:Հայկական կերպարվեստ
Կատեգորիա:Մարտիրոս Սարյանի նկարներ
Կատեգորիա:Մարտիրոս Սարյանի տուն-թանգարանի նկարներ
Դոն Ժուան (այլ կիրառումներ)

**Դոն Ժուան**, կարող է վերաբերել՝
* Դոն Ժուան - ֆրանսիացի նշանավոր դրամատուրգ Ժան Բատիստ Մոլիերի ստեղծագործություն
* Դոն Ժուան - անգլիացի գրող Ջորջ Բայրոնի երգիծական պոեմ
* Դոն Ժուան - Լորենցո դա Պոնտեի լիբրետտոյով Վոլֆգանգ Ամադեուս Մոցարտի երկու արարից բաղկացած օպերա կամ *ուրախ [[դրամա]]*
Դոնեցկի (այլ կիրառումներ)

**Դոնեցկի**, կարող է վերաբերել՝
* Դոնեցկի - գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում
* Դոնեցկի - գյուղ Ռուսաստանի Ռոստովի մարզի Տարասովսկի շրջանում
Դոնի Ռոստով (այլ կիրառումներ)

**Դոնի Ռոստով**, կարող է վերաբերել՝
* Դոնի Ռոստով - խոշոր քաղաք Ռուսաստանի եվրոպական մասի հարավում, Ռոստովի մարզի վարչական կենտրոնը
* Դոնի Ռոստով - միջազգային օդանավակայան, որը գտնվում է Դոնի Ռոստովում
Դոուսոն շրջան (այլ կիրառումներ)

**Դոուսոն շրջան**, կարող է վերաբերել՝
* Դոուսոն շրջան - ԱՄՆ Մոնտանա նահանգի 56 վարչական միավորներից մեկը
* Դոուսոն շրջան - ԱՄՆ Նեբրասկա նահանգի 93 վարչական միավորներից մեկը
* Դոուսոն շրջան - ԱՄՆ Ջորջիա նահանգի 159 վարչական միավորներից մեկը
* Դոուսոն շրջան - ԱՄՆ Տեխաս նահանգի 254 վարչական միավորներից մեկը
Դորդոն (այլ կիրառումներ)

**Դորդոն**, կարող է վերաբերել՝
* Դորդոն - գետ Ֆրանսիայի հարավ-արևմուտքում, Գարոնի աջ վտակը
* Դորդոն - դեպարտամենտ Ֆրանսիայի կենտրոնական մասում
Դուբայ (այլ կիրառումներ)

**Դուբայ**, կարող է վերաբերել՝
* Դուբայ - Միացյալ Արաբական Էմիրությունների ամենախոշոր քաղաքն է և Դուբայի Էմիրության ադմինիստրատիվ,  ֆինանասական և առևտրի կենտրոնը
* Դուբայ - միջազգային հեռուստաալիք Միացյալ Արաբական Էմիրություններում
Դուբենսկի շրջան (այլ կիրառումներ)

**Դուբենսկի շրջան**, կարող է վերաբերել՝
* Դուբենսկի շրջան - մունիցիպալ շրջան Ռուսաստանի Դաշնության Մորդովիա հանրապետությունում
* Դուբենսկի շրջան - մունիցիպալ շրջան Ռուսաստանի Դաշնության Տուլայի մարզում
Fly with Me

"**Fly with Me**" (), երգ, որով երգչուհի Արծվիկը ներկայացրել է ՀայաստանըԵվրատեսիլ 2017 երգի մրցույթում։ Երգի պրեմիերան տեղի է ունեցել 2017թ մարտի 18-ին։ Արծվիկը ներկայացել է Եվրատեսիլ 2017 երգի մրցույթին առաջին կիսաեզրափակչի ՝ երկրորդ հատվածում։ 

Fly with me երգի երաժշտության համահեղինակները Լևոն և Լիլիթ Նավասարդյաններն են, խոսքերի համահեղինակները՝ Ավետ Բարսեղյանը և Դավիթ Ծերունյանը:Երգի մեղեդային գիծը հիմնված է աշխարհի տարբեր էթնիկ երաժշտությունների առանձնահատկությունների, ընդհանրությունների վրա և զարգացնում է մրցույթի այս տարվա՝ «Տոնենք բազմազանությունը» կարգախոսը։ Երգի հիմքում մի աղջկա կյանքի պատմություն է, ով մարմնավորելով ամենանվիրական զգացմունքը՝ սերը, համադրում է կյանքի տարբեր գույները և հավաքում աշխարհի հեքիաթները, այն պատմությունները, որոնք պատմում են մեզ, թե ովքեր ենք մենք իրականում։ Ընդգրկելով աշխարհի ողջ բազմազանությունը՝ աղջիկը թռչում է վեր՝ դեպի երկնային բարձունքներ, ու դառնում արև, որի սերն ու լույսն ընդհանուր են բոլորի համար՝ միակը բոլորիս համար։ 

Տեսահոլովակում ևս պահպանված է երգի մեղեդային գիծը և ոճաբանորեն փորձ է կատարվել ներկայացնել տարբեր էթնիկ առանձնահատկություններ։ Տեսահոլովակում ինքնատիպ բեմադրությամբ և լուսային էֆֆեկտների միջոցով արտացոլվել են արևի ճառագայթները, որոնք, ինչպես երգում է նշվում, շողում են բոլորի համար նույն ջերմությամբ։ Տեսահոլովակի ռեժիսորը Արթուր Մանուկյանն է, օպերատորը՝ Մկրտիչ Մալխասյանը, ոճաբանը՝ Արամ Նիկոլյանը։

## Արտաքին հղումներ
* http://www.eurovision.am

Կատեգորիա:2017 երգեր
Կատեգորիա:Հայաստանի երգերը Եվրատեսիլ երգի մրցույթում
Դուբինո (այլ կիրառումներ)

**Դուբինո**, կարող է վերաբերել՝
* Դուբինո - գյուղ Ուկրաինայի Անդրկարպատյան մարզի Մուկաչևոյի շրջանում
* Դուբինո - կոմունա Իտալիայում
Դուբրովսկոե (այլ կիրառումներ)

**Դուբրովսկոե**, կարող է վերաբերել՝
* Դուբրովսկոե - գյուղ Ռուսաստանի Մորդովիա հանրապետության Իչալկովսկի շրջանի կազմում
* Դուբրովսկոե - գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում
Դուգինո (այլ կիրառումներ)

**Դուգինո**, կարող է վերաբերել՝
* Դուգինո - գյուղակ Ռուսաստանի Ռոստովի մարզի Ազովի շրջանում
* Դուգինո - գյուղ Ռուսաստանի Սմոլենսկի մարզի Սիչովսկի շրջանի կազմում
Դորոգոբուժ (այլ կիրառումներ)

**Դորոգոբուժ**, կարող է վերաբերել՝
* Դորոգոբուժ - գյուղ Ռուսաստանի Նովգորոդի մարզի Բատեցկի շրջանի կազմում
* Դորոգոբուժ - գյուղ Ուկրաինայի Ռովնոյի մարզի Գոշչայի շրջանում
Փյունիկ-2 ՖԱ

**Ֆուտբոլային ակումբ «Փյունիկ-2»** (), ֆուտբոլային ակումբ Երևանում։ Հիմնադրվել է 2001 թվականին։ Հայկական «Փյունիկ» ֆուտբոլային ակումբի երիտասարդական թիմն է։

Առաջին խմբում իր անդրանիկ մրցաշրջանում թիմը գրավել է 3-րդ տեղը։ Հայաստանի Առաջին խմբում թիմը առաջին անգամ չեմպիոն դարձել է 2004 թվականին։

## Ձեռքբերումներ
* Առաջին խմբի հաղթող - 2004, 2005, 2006, 2007
* Առաջին խմբի արծաթե մեդալակիր - 2008, 2013
* Առաջին խմբի բրոնզե մեդալակիր - 2001, 2003, 2009, 2010, 2011

## Մարզչական անձնակազմ
* Գլխավոր մարզիչ -  Սամվել Սարգսյան
* Մարզչի օգնականներ -  Հայկ Կիրակոսյան,  Արսեն Ավետիսյան

## Տես նաև
* Փյունիկ ՖԱ
* Փյունիկ-3

## Ծանոթագրություններ

## Արտաքին հղումներ
* Էջը ffa.am կայքում 
* Էջը www.footballdatabase.eu կայքում 
* Էջը www.weltfussballarchiv.com կայքում 
* Էջը int.soccerway.com կայքում 
* Էջը playerhistory.com կայքում 
* Էջը national-football-teams.com կայքում 

Կատեգորիա:Հայկական ֆուտբոլային ակումբներ
Յան Ասելին

**Յան Ասելին** (, ), հոլանդական գեղանկարչության ոսկե դարաշրջանի նկարիչ։ Ստեղծել է բնանկարներ, կենդանիների նկարներ, ռազմական տեսարաններով կտավներ։

## Կենսագրություն
Յան Ասելինը ծնվել է 1610 թվականին ֆրանսիական Դեպ քաղաքում ֆրանսիացի հուգենոտ Ժան Ասելինի ընտանիքում։ 1621 թվականին ընտանիքը Ֆրանսիայից տեղափոխվել է Ամստերդամ։ Յան Ասելինը սովորել է Էսայս վան դե Վելդեի (1587-1630) մոտ։ Ճամփորդել է Ֆրանսիայում, Իտալիայում, 1635-1642 թվականներին եղել է Հռոմում, որտեղ դարձել է «Չվող թռչուններ» նկարիչների ընկերության (Bentvueghels) անդամ։ Յան Ասելինի աշակերտներից են եղել Ժակ Կուրտուան, որին 1640 թվականին դասավանդել է ռազմական գեղանկարչություն և Ֆրեդերիկ դե Մուշերոն։

Ստեղծագործական գործունեության սկզբում հիմնականում ստեղծել է ձիերով, հեծելազորային հարձակումներով տեսարաններ։ Ավելի ուշ շարունակել է ռազմական, ինչպես նաև անիմալիստական նկարչության թեման` ստեղծելով կենդանիների և թռչունների կտավներ։ Բնապատկերներում հայրենի բնության մոտիվները միավորել է իտալական տեսարանների տարրերի հետ։ Ասելինի աշխատանքներում զգալի է Կլոդ Լորենի ազդեցությունը, որի հետ ընկերներ էին դարձել Հռոմում։ Ասելինի գունագեղ և ոսկեգույն կոլորիտներով բնանկարները հիշեցնում են Յան Բոտի ոճը։

## Ստեղծագործություններ

## Ծանոթագրություններ

## Արտաքին հղումներ
* Jan Asselijn

## Աղբյուրներ
* Асселин // Малый энциклопедический словарь Брокгауза и Ефрона : в 4 т. — СПб., 1907—1909.
* 1911 Encyclopædia Britannica/Asselijn, Hans

Կատեգորիա:Հոլանդացի նկարիչներ
Ռոբին Բենգթսոն

**Ռոբին Բենգսթոնը ** (),  շվեդ երգիչ, երգահան։ Մելոդիֆեստիվալեն մրցույթում հաղթելուց հետո Ռոբինը հնարավորություն ստացավ  ներկայացնել Շվեդիան Եվրատեսիլ 2017 թ.-ին Կիևում "I Can't Go On" (հայերեն՝«Ես չեմ կարող շարունակել») երգով։

## Կարիերա
Ռոբինը մասնակցել է «Idol 2008» երաժշտական շոուին, որտեղ գրավել է 3-րդ հորիզոնականը։

2010 թվականին Ռոբինը մասնակցել է «Wake Up World» երգի ձայնագրությանը Հաիթիի երկրաշարժից տուժածների օգնության «Hjälp Haiti» ֆոնդի աջակցության համար Կառլ Մարտինդալի և Դանիել Կառլսոնի հետ միասին, ինչպես նաև Կիմ Ֆրանսոնի հետ ձայնագրել է «Long Long Night» երգը։ 2010 թվականին Ռոբինը մասնակցեց  *Wipeout* էքստրեմալ շոուին և զբաղեցրեց 2-րդ հորիզոնականը։

2016 թվականին նա մասնակցել է Մելոդիֆեստիվալեն երգի մրցույթին «Constellation Prize» երգով և գրավում 5-րդ հորիզոնականը։ 2017 թվականին Ռոբինը կրկին մասնակցեց Մելոդիֆեստիվալեն երգի մրցույթում որտեղ հաղթեց «I Can't Go On» երգով, ինչը թույլ տվեց նրան ներկայացնելու Շվեդիան Եվրատեսիլ երգի մրցույթում։ Նա հանդես է գալու առաջին կիսաեզրափակչի ժամանակ՝ մայիսի 9-ին։

## Սկավառակագրություն
### EP

### Սինգլներ

### Որպես հրավիրյալ երգիչ

### Այլ սինգլներ

## Ծանոթագրություններ

Կատեգորիա:21-րդ դարի երգիչներ
Կատեգորիա:Եվրատեսիլ 2017 երգի մրցույթի մասնակիցներ
Կատեգորիա:Շվեդ երգիչներ
Դանիայի գեղարվեստի թագավորական ակադեմիա

**Դանիայի գեղարվեստի թագավորական ակադեմիա** (), բարձրագույն ուսումնական հաստատություն Դանիայի մայրաքաղաք Կոպենհագենում։ Հիմնադրվել է 1754 թվականին։

Ակադեմիան Դանիայի միակ բարձրագույն ուսումնական հաստատությունն է, որտեղ միաժամանակ անցկացվում է ուսուցում արվեստի, ինչպես նաև նրա տեսական ու տեխնիկական հետազոտությունների ոլորտներում։

Ակադեմիայում ուսումնասիրման ու հետազոտման հիմնական առարկաներն են` գեղանկարչություն, քանդակագործություն, լուսանկարչություն, վիդեո, և այլն, ինչպես նաև արվեստագիտության բնագավառի տեսական, պատմական և մշակութային առարկաներ։

## Հայտնի դասավանդողներ
* Կառլ Աարսլեֆ (1852-1918), դանիացի քանդակագործ, պրոֆեսոր, ակադեմիայի տնօրեն (1914-1917)
* Քրիստիան Ֆրեդերիկ Հանսեն (1756-1845), դանիացի ճարտարապետ, պրոֆեսոր, ակադեմիայի տնօրեն (1811-1818 թվականներ, 1821-1827 թվականներ, 1830-1833 թվականներ).
* Գուստավ Ֆրիդրիխ ֆոն Հետչ (1788-1864), դանիացի քանդակագործ, նկարիչ
* Ռոբերտ Յակոբսեն (1912-1993), դանիացի քանդակագործ, նկարիչ, գրաֆիկ, աբստրակտ արվեստի վառ ներկայացուցիչ

## Հայտնի շրջանավարտներ
* Յան Գեյլ (1936), դանիացի ճարտարապետ, քաղաքային դիզայնի խորհրդատու
* Պետեր Մյոնստեդ (1859-1941), դանիացի բնանկարիչ
* Բերտել Տորվալդսեն (1770-1884), դանիացի նկարիչ, քանդակագործ, ուշ կլասիցիզմի վառ ներկայացուցիչ
* Քրիստոֆեր Վիլհելմ Էկերսբերգ (1783-1853), դանիացի նկարիչ, գեղանկարի ասպարեզում Դանիայի ոսկե դարի հիմնադիր
* Կասպար Դավիդ Ֆրիդրիխ (1774-1840), գերմանացի նկարիչ
* Վիլհելմ Համերշեյ (1864-1916), դանիացի նկարիչ
* Առնե Յակոբսեն (1902-1971), դանիացի ճարտարապետ, դիզայներ, դանիական ֆունկցիոնալիզմ ոճի հիմնադիր
* Ռոբերտ Յակոբսեն (1912-1993), դանիացի քանդակագործ, նկարիչ, գրաֆիկ

## Դանիական  արվեստի թագավորական ակադեմիայի տնօրեններ

## Ծանոթագրություններ

## Արտաքին հղումներ
* Ակադեմիայի կայք 

Կատեգորիա:Դանիայի համալսարաններ
Կատեգորիա:Դանիական արվեստ
Կատեգորիա:1754 հիմնադրումներ
Կատեգորիա:Արվեստի ակադեմիաներ
Կատեգորիա:Արվեստի դպրոցներ